CELEX: 62016CN0249
Language: el
Date: 2016-05-02 00:00:00
Title: Υπόθεση C-249/16: Αίτηση προδικαστικής αποφάσεως την οποία υπέβαλε το Oberster Gerichtshof (Αυστρία) στις 2 Μαΐου 2016 — Saale Kareda κατά Stefan Benkö

22.8.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 305/12
            
         Αίτηση προδικαστικής αποφάσεως την οποία υπέβαλε το Oberster Gerichtshof (Αυστρία) στις 2 Μαΐου 2016 — Saale Kareda κατά Stefan Benkö
   (Υπόθεση C-249/16)
   (2016/C 305/17)
   Γλώσσα διαδικασίας: η γερμανική
   
      Αιτούν δικαστήριο
   
   Oberster Gerichtshof
   
      Διάδικοι στην υπόθεση της κύριας δίκης
   
   
      Εναγομένη και αναιρεσείουσα: Saale Kareda
   
      Ενάγων και αναιρεσίβλητος: Stefan Benkö
   
      Προδικαστικά ερωτήματα
   
   
               1)
            
            
               Πρέπει το άρθρο 7, σημείο 1, του κανονισμού (ΕΕ) 1215/2012 του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2012, για τη διεθνή δικαιοδοσία, την αναγνώριση και την εκτέλεση αποφάσεων σε αστικές και εμπορικές υποθέσεις (1) να ερμηνευθεί υπό την έννοια ότι η αξίωση καταβολής (εξ αναγωγής αίτημα αποκαταστάσεως) που προβάλλει συνοφειλέτης από σύμβαση πιστώσεως με τράπεζα, ο οποίος επωμίστηκε μόνος του την καταβολή των δόσεων της πιστώσεως, έναντι του έτερου συνοφειλέτη από την ίδια σύμβαση πιστώσεως αποτελεί (δευτερογενή) συμβατική απαίτηση απορρέουσα από τη σύμβαση πιστώσεως;
            
         
               2)
            
            
               Σε περίπτωση καταφατικής απαντήσεως στο πρώτο ερώτημα:
               Καθορίζεται ο τόπος εκπληρώσεως της παροχής, σε περίπτωση αξιώσεως καταβολής (εξ αναγωγής αίτημα αποκαταστάσεως) που προβάλλει συνοφειλέτης έναντι του έτερου συνοφειλέτη, δυνάμει της από κοινού συναφθείσας συμβάσεως πιστώσεως,
               
                           α.
                        
                        
                           βάσει του άρθρου 7, σημείο 1, στοιχείο βʹ, δεύτερη περίπτωση, του κανονισμού 1215/2012 («παροχή υπηρεσιών») ή
                        
                     
                           β.
                        
                        
                           βάσει του άρθρου 7, σημείο 1, στοιχείο γʹ, σε συνδυασμό με το στοιχείο αʹ, του κανονισμού 1215/2012, σύμφωνα με τη lex causae?
                        
                     
         
               3)
            
            
               Σε περίπτωση καταφατικής απαντήσεως στην περίπτωση (α) του δεύτερου ερωτήματος:
               Αποτελεί η χορήγηση της πιστώσεως από την τράπεζα την παροχή που χαρακτηρίζει τη σύμβαση πιστώσεως, οπότε καθορίζεται ο τόπος εκπληρώσεως της παροχής της υπηρεσίας αυτής, κατ’ εφαρμογήν του άρθρου 7, σημείο 1, στοιχείο βʹ, δεύτερη περίπτωση, του κανονισμού 1215/2012, βάσει της έδρας της τράπεζας, εφόσον η χορήγηση της πιστώσεως πραγματοποιήθηκε αποκλειστικώς στον συγκεκριμένο τόπο;
            
         
               4)
            
            
               Σε περίπτωση καταφατικής απαντήσεως στην περίπτωση (β) του δεύτερου ερωτήματος:
               Είναι κρίσιμος για τον καθορισμό του τόπου εκπληρώσεως της παροχής που οφείλεται λόγω της αθετήσεως συμβατικής υποχρεώσεως, βάσει του άρθρου 7, σημείο 1, στοιχείο αʹ, του κανονισμού 1215/2012,
               
                           α.
                        
                        
                           ο χρόνος της λήψεως των πιστώσεων από τους δύο οφειλέτες (Μάρτιος του 2007) ή
                        
                     
                           β.
                        
                        
                           ο εκάστοτε χρόνος κατά τον οποίον ο δικαιούχος αναγωγής οφειλέτης της πιστώσεως κατέβαλλε κάθε φορά στην τράπεζα τις χρηματικές παροχές από τις οποίες απορρέει το δικαίωμα αναγωγής (από τον Ιούνιο του 2012 έως τον Ιούνιο του 2014);
                        
                     
         
      (1)  ΕΕ L 351, σ. 1.